Every Teardrop Is a Waterfall

"Every Teardrop Is A Waterfall" הוא שיר של להקת הרוק האלטרנטיבי הבריטית, קולדפליי. השיר, אשר יצא לאור ב-3 ביוני 2011, הוא הסינגל הראשון מתוך אלבום האולפן החמישי של הלהקה, Mylo Xyloto.

ב-23 במאי 2011 הועלה סרטון ליוטיוב שבו נראה איש צבעוני הולך במשך זמן כדקה עם רקע שחור. כותרת הסרטון הייתה שלוש השורות הראשונות מתוך השיר. במשך כשבוע צייצו קולדפליי בטוויטר סימנים וסרטונים מוזרים אשר בלבלו את המעריצים. בסרטונים ותמונות אלו הלהקה המשיכה לפרסם מילים מתוך השיר.
ב-31 במאי הודיע מתופף הלהקה, ויל צ'מפיון, על שחרור הסינגל.

הסינגל יצא להורדה דיגיטלית ברחבי העולם ב-3 ביוני 2011, ולבריטניה ב-5 ביוני 2011. ב-27 ביוני 2011, יצא הסינגל כמיני אלבום ב-iTunes, כשבגרסת המיני אלבום ישנם שני שירים נוספים: "Major minus" ו-"Moving to Mars". באותו תאריך יצא הסינגל לשווקים גם על תקליט ויניל. הסינגל עשה את הופעות הבכורה שלו בתחנות הרדיו בארצות הברית ב-21 ביוני.

ב-29 ביוני 2011 פרסמה הלהקה את הקליפ של הסינגל אשר צולם במפעלי בית המילניום אשר בלונדון.

השיר מכיל אלמנטים משירו של פיטר אלן "I Go To Rio", אשר נכתב על ידי פיטר אלן ואדריאן אנדרסון.

Every Teardrop Is A Waterfall הגיע בשבוע הראשון לצאתו למקום ה-29 במצעד הבילבורד הוט 100 בארצות הברית, ומאז הגיע בשיאו למקום ה-14 במצעד זה. השיר הגיע גם למקום ה-6 במצעד הסינגלים הבריטי ולמעמד זהב באוסטרליה.

היסטוריית מצעדים

קישורים חיצוניים

הערות שוליים 

שירי קולדפליי
שירים באנגלית
שירים שנכתבו על ידי ויל צ'מפיון
שירים על מוזיקה
שירי רוק אלטרנטיבי
מחלוקות הקשורות לדגימת מוזיקה
סינגלים שהגיעו למקום הראשון באיסלנד
שירי פלטינה בממלכה המאוחדת
סינגלים בהוצאת פרלופון